2018 m. JAV ir Šiaurės Korėjos susitikimas

2018 m. JAV-Šiaurės Korėjos susitikimas buvo susitikimas tarp JAV prezidento Donaldo Trampo ir Šiaurės Korėjos vadovo Kim Džonguno, įvykęs 2018 m. birželio 12 d. Singapūre. Tai buvo pirmasis šių šalių lyderių susitikimas. Jo metu buvo pasirašytas bendras pareiškimas, kuriame sutariama dėl taikių abipusių santykių, Korėjos pusiasalio denuklearizacijos, Korėjos kare žuvusių amerikiečių kareivių palaikų grąžinimo ir siekio tęsti dvišales derybas ateityje.Trump–Kim summit puts trust before the process, The EAF Editorial Board, 18 June 2018 Abu lyderiai taip pat susitiko su Singapūro ministru pirmininku Lee Hsien Loong.

Susitikimu parodytas siekis sumažinti įtampą, tvyrančią tarp JAV ir Šiaurės Korėjos, ypač po 2017 m. suintensyvėjusios griežtos Šiaurės Korėjos retorikos, tarptautinio pasmerkimo sulaukusių balistinių raketų bandymų ir viešų apsižodžiavimų tarp abiejų šalių lyderių. Prieš susitikimą su JAV, Šiaurės Korėja švelnino santykius su Kinija (tų pačių metų kovo mėnesį Kim Džiongunas susitiko su prezidentu Si Dzinpingu) ir Pietų Korėja (išsiųsta delegaciją į vasarį vykusias žiemos olimpines žaidynes, o balandžio mėnesį įvyko susitikimas su prezidentu Mun Džėinu). Nepaisant diplomatinės susitikimo svarbos, vertinama, kad jo metu pasirašyto bendro pareiškimo praktinis įgyvendinimas per 2018 m. nepajudėjo į priekį.Scott Snyder. Kim’s diplomatic debut. East Asia Forum, 20 December 2018

2019 m. vasario 5 d. skaitytos metinės kalbos metu Donaldas Trampas paskelbė apie antrąjį susitikimą su Kim Džongunu vasario pabaigoje Vietname.State of the Union: Trump announces second North Korea summit, BBC News, 2019-02-06

 Šaltiniai 

Kategorija:2018 metai
Kategorija:JAV užsienio politika
Kategorija:Šiaurės Korėjos politinė sistema